CELEX: 32018D1109(02)
Language: fi
Date: 2018-11-05 00:00:00
Title: Komission päätös, annettu 5 päivänä marraskuuta 2018, REFIT-foorumin sidosryhmien edustajien ryhmän jäsenen korvaamisesta

9.11.2018   
               
               
                  FI
               
               
                  Euroopan unionin virallinen lehti
               
               
                  C 403/8
               
            
         KOMISSION PÄÄTÖS,
         annettu 5 päivänä marraskuuta 2018,
         REFIT-foorumin sidosryhmien edustajien ryhmän jäsenen korvaamisesta
         (2018/C 403/05)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon REFIT-foorumin perustamisesta 19 päivänä toukokuuta 2015 annetun komission päätöksen C(2015) 3261 final ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     REFIT-foorumin perustamisesta annetun komission päätöksen C(2015) 3261 final 4 artiklan mukaan foorumiin kuuluu hallitusten edustajien ryhmä ja sidosryhmien edustajien ryhmä. Sidosryhmien edustajien ryhmään kuuluu 20 asiantuntijaa, joista kaksi edustaa Euroopan talous- ja sosiaalikomiteaa ja alueiden komiteaa ja loput talouselämää, muun muassa pk-yrityksiä, sekä työmarkkinaosapuolia ja kansalaisjärjestöjä, joilla on välitöntä kokemusta unionin lainsäädännön soveltamisesta. Sidosryhmien edustajien ryhmän asiantuntijat nimitetään yksityishenkilöinä tai edustamaan useamman sidosryhmän yhteistä etua.
                  
               
                     (2)
                  
                  
                     Päätöksen 4 artiklan 4 kohdan mukaan komissio nimittää sidosryhmien edustajien ryhmän jäsenet komission ensimmäisen varapuheenjohtajan ehdotuksesta. Jäsenet valitaan hakijoista, joilla on välitöntä kokemusta unionin lainsäädännön soveltamisesta ja jotka ovat vastanneet hakuilmoitukseen. Nimityksillä pyritään varmistamaan eri toimialojen, etujen, unionin alueiden ja sukupuolten mahdollisimman tasapainoinen edustus. Päätöksen 4 artiklan 5 kohdan mukaan jäsenten toimikausi päättyy 31 päivänä lokakuuta 2019. Päätöksen 4 artiklan 6 kohdan mukaan ryhmästä eroavien jäsenten tilalle voidaan nimittää toinen henkilö toimikauden jäljellä olevaksi ajaksi.
                  
               
                     (3)
                  
                  
                     Jäsenten nimittämisestä REFIT-foorumin sidosryhmien edustajien ryhmään 16 päivänä joulukuuta 2015 annetussa komission päätöksessä C(2015) 9063 final (1) säädetään, että jos sidosryhmien edustajien ryhmän jonkun jäsenen jäsenyys lakkaa kesken foorumin toimikauden, komission ensimmäinen varapuheenjohtaja voi nimetä hänelle sijaisen niiden ehdokkaiden luettelosta, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi.
                  
               
                     (4)
                  
                  
                     Michael Van Straalen erosi sidosryhmien edustajien ryhmästä 28 päivänä toukokuuta 2018.
                  
               
                     (5)
                  
                  
                     Frantisek Doktor on niiden ehdokkaiden luettelossa, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi,
                  
               ON PÄÄTTÄNYT SEURAAVAA:
         
            Ainoa artikla
            Nimitetään Frantisek Doktor REFIT-foorumin sidosryhmien edustajien ryhmän jäseneksi 31 päivään lokakuuta 2019 asti Michael Van Straalenin tilalle.
         
         
            Tehty Brysselissä 5 päivänä marraskuuta 2018.
            
               
                  Komission puolesta
               
               Frans TIMMERMANS
               
                  Varapuheenjohtaja
               
            
         
         
            (1)  https://ec.europa.eu/info/sites/info/files/commission-decision-appointment-of-members-stakeholder-group-refit-platform_dec2015_en.pdf
      
      
         
            LIITE
            
                        Nimi
                     
                     
                        Kansalaisuus
                     
                     
                        Edustaa tietyn alan sidosryhmien yhteistä etua
                     
                     
                        Nykyinen työnantaja
                     
                  
                        Frantisek Doktor
                     
                     
                        slovakialainen
                     
                     
                        KYLLÄ
                     
                     
                        ViaEuropa Competence Centre s.r.o